News Update: สิงคโปร์ ‘ยกเลิก’ กักตัว-ใส่แมส ผ่อนคลายมาตรการคุมโควิด เตรียมกลับมาใช้ชีวิตปกติ เริ่ม 29 มี.ค. นี้ - FINNOMENA
สิงคโปร์ผ่อนคลายมาตรการคุมโควิด ตั้งแต่วันที่ 29 มี.ค. เป็นต้นไป นักท่องเที่ยวที่ฉีดวัคซีนครบโดสแล้วไม่ต้องกักตัว และไม่ต้องใส่หน้ากากอนามัยเมื่ออยู่นอกอาคาร
24 มี.ค. 2565

สิงคโปร์ผ่อนคลายมาตรการคุมโควิด ตั้งแต่วันที่ 29 มี.ค. เป็นต้นไป นักท่องเที่ยวที่ฉีดวัคซีนครบโดสแล้วไม่ต้องกักตัว และไม่ต้องใส่หน้ากากอนามัยเมื่ออยู่นอกอาคาร
‘ลี เซียนลุง’ นายกฯ สิงคโปร์ออกแถลงการณ์วันนี้ (24 มี.ค.) ว่า สิงคโปร์เตรียมปรับมาตรการเกี่ยวกับการทดสอบโควิดและการกักตัว โดยต้องการให้การเดินทางระหว่างประเทศง่ายขึ้นจนเกือบเหมือนก่อนมีโควิด
“เราจะกลับมาใช้ชีวิตอย่างปกติ กลับมารวมตัวกับครอบครัวและเพื่อนฝูงอยากสนุกสนาน ออกนอกบ้านโดยไม่สวมหน้ากาก รวมถึงกลับมาเจอกับคนที่เรารักในต่างประเทศ”
นายกฯ สิงคโปร์ ขอให้ผู้คนเริ่มปฏิบัติตามกฎที่ผ่อนคลายลง แต่ยังแนะนำให้ทดสอบโควิดอย่างสม่ำเสมอ และสวมหน้ากากอนามัยเมื่ออยู่ภายในอาคาร
ด้านกระทรวงสาธารณสุขของสิงคโปร์รายงานเช่นกันว่า สิงคโปร์จะอนุญาตให้ผู้ที่ฉีดวัคซีนป้องกันโควิดครบโดสเดินทางเข้าสู่ประเทศได้โดยไม่ต้องกักตัว และเตรียมยกเลิกข้อกำหนดการตรวจเชื้อโควิดก่อนการเดินทางด้วยวิธีสวอป
สิงคโปร์เป็นกลุ่มประเทศแรกๆ ที่ใช้กลยุทธ์อยู่ร่วมกับโควิด ก่อนที่จะชะลอแผนผ่อนคลายลงเพราะโอมิครอนแพร่ระบาดในประเทศ
ตอนนี้สถานการณ์การแพร่ระบาดในสิงคโปร์เริ่มดีขึ้นแล้ว โดยรายงานล่าสุด (23 มี.ค.) พบผู้ติดเชื้อรายวันอยู่ที่ 9,000 ราย
92% ของชาวสิงคโปร์ได้รับการฉีดวัคซีนแล้ว 2 เข็ม และใน 71% ของกลุ่มดังกล่าวได้รับวัคซีนเข็มบูสเตอร์แล้ว ทำให้ผู้ติดเชื้อในสิงคโปร์ส่วนใหญ่มีอาการเพียงเล็กน้อยหรือไม่มีเลย โดยในช่วง 28 วันที่ผ่านมา มีเพียง 0.3% ที่ต้องใช้เครื่องออกซิเจนช่วยหายใจ และเพียง 0.04% ที่รักษาตัวอยู่ในห้อง ICU
อ้างอิง: https://www.cnbc.com/2022/03/24/singapore-to-ease-covid-measures-drops-outdoor-mask-mandate-.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ลี เซียนลุง
สิงคโปร์
โควิด-19
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA